pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้โชคดีใช้บัตรสวัสดิการแห่งรัฐและร้านธงฟ้ารับโชคเงินล้านจากการใช้จ่ายผ่านระบบอิเล็กทรอนิกส์แทนเงินสด
วันอังคารที่ 26 ธันวาคม 2560
ผู้โชคดีใช้บัตรสวัสดิการแห่งรัฐและร้านธงฟ้ารับโชคเงินล้านจากการใช้จ่ายผ่านระบบอิเล็กทรอนิกส์แทนเงินสด
ปลัดกระทรวงการคลังมอบรางวัลแก่ผู้โชคดีในโครงการแจกโชคจากการใช้บัตรเดบิตและบัตรสวัสดิการแห่งรัฐ ครั้งที่ 7 ซึ่งนับเป็นครั้งแรกที่ผู้โชคดีได้รับรางวัลที่ 1 มูลค่า 1 ล้านบาท เป็นผู้ใช้บัตรสวัสดิการแห่งรัฐ และร้านค้าธงฟ้าประชารัฐ
นายสมชัย สัจจพงษ์ ปลัดกระทรวงการคลัง เป็นประธานมอบรางวัลแก่ผู้โชคดีในโครงการแจกโชคจากการใช้บัตรเดบิตและบัตรสวัสดิการแห่งรัฐ ครั้งที่ 7 ซึ่งนับเป็นครั้งแรกที่ผู้โชคดีได้รับรางวัลที่ 1 มูลค่า1 ล้านบาท เป็นผู้ใช้บัตรสวัสดิการแห่งรัฐ และร้านค้าธงฟ้าประชารัฐ ซึ่งเป็นลูกค้าของธนาคารกรุงไทยโดยผู้ใช้บัตรสวัสดิการแห่งรัฐคือ นางสาวเหน็ง คําจํารัส จากจังหวัดกาฬสินธุ์ ส่วนร้านค้ารับบัตรคือนายสมคิด แก่นนอก ผู้ประกอบการธุรกิจร้านค้าปลีก ในโครงการธงฟ้าประชารัฐ จังหวัดขอนแก่นในโอกาสนี้ ยังได้รับเกียรติจาก นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ร่วมมอบรางวัล และผู้บริหารธนาคารกรุงไทย จํากัด (มหาชน) ร่วมแสดงความยินดี
สําหรับการแจกโชคจากการใช้บัตรเดบิตประจําเดือนธันวาคม 2560 ได้ขยายสิทธิ์เป็นครั้งแรกไปถึงผู้ถือบัตรสวัสดิการแห่งรัฐและร้านค้าธงฟ้าประชารัฐให้สามารถร่วมลุ้นโชคจากการใช้จ่ายและรับชําระเงินผ่านระบบอิเล็กทรอนิกส์แทนเงินสดได้ เพื่อเป็นการส่งเสริมและสร้างแรงจูงใจให้ประชาชนหันมาใช้จ่ายผ่านบัตรเดบิตแทนเงินสด ซึ่งจะช่วยลดต้นทุนบริหารจัดการเงินสดและสนับสนุนการก้าวสู่เศรษฐกิจยุคดิจิทัล โดยตั้งแต่ดําเนินโครงการพบว่า จํานวนครั้งการใช้จ่ายผ่านบัตรเดบิตโดยเฉลี่ยต่อเดือนขยายตัวในอัตราสูงและมูลค่าการใช้จ่ายต่อรายการโดยเฉลี่ยลดลง สะท้อนพฤติกรรมของประชาชนที่มีแนวโน้มหันมาใช้จ่ายผ่านบัตรเดบิตในรายการย่อยในชีวิตประจําวันมากขึ้น
โครงการแจกโชคจากการใช้บัตรเดบิต เป็นส่วนหนึ่งของแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) เพื่อส่งเสริมให้ประชาชนใช้บัตรเดบิตและบัตรสวัสดิการแห่งรัฐแทนการใช้เงินสด และส่งเสริมให้ร้านค้าติดตั้งเครื่อง EDC ซึ่งจะช่วยเพิ่มช่องทางรับชําระเงินด้วยบัตรเดบิต โดยมีกําหนดถึงเดือนพฤษภาคม 2561 (ข้อมูลธุรกรรมในเดือนเมษายน 2561) รวมเงินรางวัล 84 ล้านบาท ได้รับการสนับสนุนจากสํานักงานสลากกินแบ่งรัฐบาลและสามารถติดตามข้อมูลเพิ่มเติมและรายชื่อผู้โชคดีที่ www.epayment.go.th
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-ก.เกษตรฯ ร่วมมือไปรษณีย์ไทย คิดอัตราค่าบริการ EMS ในราคาถูกเป็นพิเศษ กระตุ้นยอดขายเกษตรกร ขนส่งผลไม้ถึงมือผู้บริโภคได้ทั่วไทย
วันพุธที่ 10 มิถุนายน 2563
ก.เกษตรฯ ร่วมมือไปรษณีย์ไทย คิดอัตราค่าบริการ EMS ในราคาถูกเป็นพิเศษ กระตุ้นยอดขายเกษตรกร ขนส่งผลไม้ถึงมือผู้บริโภคได้ทั่วไทย
ก.เกษตรฯ ร่วมมือไปรษณีย์ไทย คิดอัตราค่าบริการ EMS ในราคาถูกเป็นพิเศษ กระตุ้นยอดขายเกษตรกร ขนส่งผลไม้ถึงมือผู้บริโภคได้ทั่วไทย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ได้มีการตั้งคณะอนุกรรมการขับเคลื่อน E-Commerce เพื่อดําเนินการขับเคลื่อนในส่วนที่เกี่ยวข้องของกระทรวงเกษตรฯ และการพาณิชย์ ด้านเทคโนโลยีสมัยใหม่ ในการวางแผนและแก้ไขการพาณิชย์สินค้าเกษตร
ทั้งภายในประเทศและภายนอกประเทศอย่างมีประสิทธิภาพ รวมถึงดําเนินการบูรณาการระบบการพาณิชย์ด้าน E-Commerce สินค้าเกษตรระหว่างหน่วยงานที่เกี่ยวข้องทั้งภาครัฐและภาคเอกชน ให้สามารถตอบสนองพฤติกรรมการอุปโภค-บริโภคได้อย่างถูกต้องรวดเร็วนั้น คณะอนุกรรมการฯ ดังกล่าวนี้ จึงได้ดําเนินการขอความร่วมมือให้บริษัท ไปรษณีย์ไทย จํากัด (ปณท.) ให้การสนับสนุนการขนส่งด้วยบริการไปรษณีย์ด่วนพิเศษ (EMS) ในประเทศ เพื่อกระจายผลไม้ของสถาบันเกษตรกร
นายศตพล จันทร์ณรงค์ ประธานคณะอนุกรรมการขับเคลื่อนอีคอมเมิร์ซภายใต้คณะกรรมการขับเคลื่อนนโยบายเทคโนโลยีเกษตร 4.0 กล่าวเพิ่มเติมว่า เบื้องต้น ทาง ปณท. ได้ยินดีให้การสนับสนุนการดําเนินการดังกล่าวเป็นอย่างดี โดยกําหนดอัตราค่าบริการพิเศษสําหรับการจัดส่งผลไม้ของสถาบันเกษตรกร เพื่อเป็นการส่งเสริมและสนับสนุนเกษตรกรในสถานการณ์วิกฤตโควิด-19 ในอัตราค่าบริการ 8 บาท/กิโลกรัม ทั้งนี้ อัตราค่าบริการพิเศษสําหรับการจัดส่งน้ําหนักไม่เกิน 5 กิโลกรัม คิดอัตราเหมาจ่าย 30 บาท/กล่อง เพื่อเป็นการร่วมสนับสนุนและส่งเสริมให้เกษตรกรจําหน่ายสินค้าได้เพิ่มขึ้นในอัตราค่าขนส่งที่ถูกลงและสามารถตอบโจทย์ความต้องการของเกษตรกร รวมถึงการจัดส่งสินค้าประเภทผลไม้สามารถดําเนินการได้เหมาะสมกับสภาพการขนส่งของ ปณท. ตลอดจนเกษตรกรสามารถเลือกบรรจุภัณฑ์และมีวิธีการหุ้มห่อให้เหมาะสมกับผลไม้ที่จะจัดส่ง สําหรับเกษตรกรที่สนใจ ต้องประสานงานล่วงหน้าก่อนที่จะจัดส่ง โดยให้แจ้งรายละเอียดของสิ่งของที่จะจัดส่งเกษตรกรที่มีความพร้อมและความต้องการสถานที่ที่จะจัดส่ง เพื่อให้เจ้าหน้าที่อํานวยความสะดวกให้แก่เกษตรกรในการใช้บริการ ซึ่งจะเป็นการสร้างความพึงพอใจทั้งผู้ส่งและผู้สั่งซื้อได้
รัฐบาลไทย-ข่าวทำเนียบรัฐบาล-กระทรวงเกษตรฯ เร่งจ่ายเงินเยียวยาเกษตรกรที่ได้รับผลกระทบจากการแพร่ระบาดของโรคโควิด-19 รอบ 3 [กระทรวงเกษตรและสหกรณ์]
วันอังคารที่ 30 มิถุนายน 2563
กระทรวงเกษตรฯ เร่งจ่ายเงินเยียวยาเกษตรกรที่ได้รับผลกระทบจากการแพร่ระบาดของโรคโควิด-19 รอบ 3 [กระทรวงเกษตรและสหกรณ์]
กระทรวงเกษตรฯ เร่งจ่ายเงินเยียวยาเกษตรกรที่ได้รับผลกระทบจากการแพร่ระบาดของโรคโควิด-19 รอบ 3
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการพิจารณาการอุทธรณ์โครงการช่วยเหลือเกษตรกรที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์ ครั้งที่ 4/2563 ณ กระทรวงเกษตรและสหกรณ์ ว่า จากการประชุมคณะกรรมการพิจารณาการอุทธรณ์ฯ ครั้งที่ 3/2563 เมื่อวันที่ 18 มิถุนายน ที่ผ่านมา มีจํานวนผู้อุทธรณ์ 192,512 ราย กระทรวงเกษตรฯ ได้ตรวจสอบข้อมูลที่ซ้ําซ้อนของผู้อุทธรณ์แล้ว พบว่า คงเหลือจํานวน 189,663 ราย (ข้อมูล ณ 29 มิ.ย. 63) โดยไม่ซ้ําเลขบัตรประชาชน ซึ่งได้จําแนกสถานะของผลการอุทธรณ์ออกเป็น 3 กลุ่ม คือ
1) กลุ่มผู้อุทธรณ์ที่เข้าหลักเกณฑ์ได้รับเงินเยียวยาเกษตรกร จํานวน 73,975 ราย ซึ่งกระทรวงเกษตรฯ ได้แจ้งข้อมูลให้ ธ.ก.ส. ดําเนินการจ่ายเงินเยียวยาแล้วบางส่วน และในส่วนที่ดําเนินการตรวจความซ้ําซ้อน อยู่ระหว่างการแจ้งข้อมูลให้ ธ.ก.ส. ดําเนินการจ่ายเงินเยียวยาต่อไป
2) กลุ่มผู้อุทธรณ์ที่ไม่เข้าหลักเกณฑ์ได้รับเงินเยียวยาเกษตรกร หรือไม่เข้าหลักเกณฑ์การจ่ายเงินเยียวยาภายใต้โครงการฯ ตามนัยมติคณะกรรมการกลั่นกรองฯ และมติ ครม.ที่เกี่ยวข้อง จึงเห็นควรยุติการพิจารณา จํานวน 108,391 ราย ประกอบด้วย กลุ่มข้าราชการและลูกจ้างประจํา กลุ่มข้าราชการบํานาญ กลุ่มมีสิทธิ์ซ้ําซ้อนกับโครงการเราไม่ทิ้งกัน กลุ่มได้รับสิทธิ์จากประกันสังคม และกลุ่มผู้มีสถานะเป็นสมาชิกครัวเรือนเกษตรกร (ของกรมส่งเสริมการเกษตร) เท่านั้น ไม่ได้เป็นเกษตรกร
3) กลุ่มผู้อุทธรณ์ที่ต้องรอผลการพิจารณา จํานวน 7,297 ราย โดยในจํานวนนี้มีผู้อุทธรณ์ จํานวน 2,814 ราย รอผลการดําเนินการลงข้อมูลกลุ่มเป้าหมายของกรมส่งเสริมการเกษตร ซึ่งคาดว่าจะดําเนินการแล้วเสร็จภายใน 10 กรกฎาคม 2563 หากผู้อุทธรณ์รายใดมีข้อมูลปรากฏในกลุ่มดังกล่าว ให้ดําเนินการตรวจสอบความซ้ําซ้อนและเสนอคณะกรรมการกลั่นกรองฯ พิจารณาต่อไป สําหรับในกลุ่มที่ขออุทธรณ์การมีสถานะเป็นผู้ประกันตน (จากการตรวจสอบข้อมูลประกันสังคม ณ 16 มิ.ย. 63) จํานวน 1,537 ราย ได้ขอให้สํานักงานประกันสังคมพิจารณาตรวจสอบความถูกต้องและเหมาะสม ว่าจะสามารถรับดําเนินการต่อไปอย่างไร เพื่อเสนอคณะกรรมการฯ พิจารณาต่อไป
“อย่างไรก็ตาม กระทรวงเกษตรฯ จะเร่งดําเนินการพิจารณาการอุทธรณ์โครงการช่วยเหลือเกษตรกรที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 โดยเร็วที่สุด เพื่อช่วยเหลือเยียวยาเกษตรกรที่ได้รับผลกระทบ ซึ่งจะทยอยโอนเงินรอบที่ 3 ตั้งแต่วันที่ 15 กรกฎาคมนี้ เป็นต้นไป” นายอนันต์ กล่าว
รัฐบาลไทย-ข่าวทำเนียบรัฐบาล-สธ. ออกหนังสือด่วนถึงผู้ว่าฯ จัดทำแผนปฏิบัติการค้นหาเฝ้าระวังและป้องกันระดับอำเภอและหมู่บ้าน
วันอาทิตย์ที่ 22 มีนาคม 2563
สธ. ออกหนังสือด่วนถึงผู้ว่าฯ จัดทําแผนปฏิบัติการค้นหาเฝ้าระวังและป้องกันระดับอําเภอและหมู่บ้าน
นางสาวไตรศุลี ไตรสรณกุล รองโฆษกประจําสํานักนายกรัฐมนตรี เผยสธ. ออกหนังสือด่วนถึงผู้ว่าฯ จัดทําแผนปฏิบัติการค้นหาเฝ้าระวังและป้องกันระดับอําเภอและหมู่บ้าน
วันนี้ (22 มี.ค. 63) นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า นายสุวรรณชัย วัฒนายิ่งเจริญชัย อธิบดีกรมควบคุมโรคในฐานะกรรมการและเลขานุการคณะกรรมการโรคติดต่อแห่งชาติ มีหนังสือด่วนที่สุดถึงผู้ว่าราชการจังหวัด ในฐานะประธานกรรมการโรคติดต่อจังหวัด ขอความร่วมมือให้จัดทําแผนปฏิบัติการค้นหาเฝ้าระวังและป้องกันระดับอําเภอและหมู่บ้าน ดังนี้
(1) ให้จัดตั้งทีมอาสาโควิด- 19 ระดับอําเภอและหมู่บ้านเพื่อดําเนินการค้นหาและเฝ้าระวัง
(2)จัดทําฐานข้อมูลของผู้เดินทางกลับจากกรุงเทพมหานครและปริมณฑลที่มาถึงภูมิลําเนาตั้งแต่วันที่ 22 มีนาคม 2563 เป็นต้นไป
(3) ให้ความรู้และสร้างความเข้าใจให้แก่ผู้เดินทางกลับมาจากกรุงเทพมหานครและปริมณฑลเพื่อแยกตัวสังเกตอาการไข้และอาการทางเดินหายใจทุกวัน และหลีกเลี่ยงการใกล้ชิดผู้อื่นในที่พํานักหรือที่อาศัยจนครบ 14 วัน นับจากวันที่เดินทางมาถึงภูมิลําเนา
(4) แจ้งผู้เดินทางกลับจากกรุงเทพมหานครและปริมณฑล ปฏิบัติตามคําแนะนําอย่างเคร่งครัด โดยไม่รับประทานอาหารและใช้ภาชนะร่วมกับผู้อื่น ไม่ใช้ของใช้ส่วนตัวร่วมกับผู้อื่น เช่นผ้าเช็ดหน้า หมอน ผ้าห่ม แก้วน้ําช้อนส้อม ล้างมือบ่อยๆ ด้วยน้ําและสบู่นาน 20 วินาทีหรือแอลกอฮอล์ 70% หลีกเลี่ยงการพูดคุยใกล้ชิดกับผู้อื่น โดยเฉพาะผู้สูงอายุและผู้ป่วยเรื้อรัง
ทั้งนี้ หากมีไข้และอาการทางเดินหายใจ ให้สวมหน้ากากอนามัยหรือหน้ากากผ้าและรีบแจ้งเจ้าหน้าที่สาธารณสุขในพื้นที่โดยทันที
รองโฆษกประจําสํานักนายกรัฐมนตรี ย้ําถึงเหตุผลและความจําเป็นในขณะนี้ว่า ในสถานการณ์ปัจจุบัน พบผู้ป่วยติดเชื้อไวรัสโคโรนา 2019 หรือ โรคโควิด-19 มีจํานวนเพิ่มขึ้นอย่างรวดเร็วในเขตกรุงเทพมหานคร ประกอบกับผู้ว่าราชการจังหวัดได้มีการออกประกาศกรุงเทพมหานคร ฉบับ 2 สั่งปิดสถานที่เป็นการชั่วคราวเพิ่มเติม ซึ่งรัฐบาลและกระทรวงสาธารณสุขห่วงกังวลว่าจะมีประชาชนจํานวนหนึ่งเดินทางออกจากกรุงเทพฯ จึงได้สั่งการให้เร่งจัดทําแผนปฏิบัติการค้นหา เฝ้าระวัง และป้องกันโรคติดต่อจังหวัด เพื่อป้องกัน ควบคุมไม่ให้เกิดการแพร่ระบาดของเชื้อไวรัสโควิด-19 จากพื้นที่หนึ่งไปสู่อีกพื้นที่
รัฐบาลเข้าใจดีถึงช่วงนี้ว่า เป็นเวลาแห่งความยากลําบาก ขอทุกคนเสียสละ ร่วมกันงดเดินทาง เว้นกิจกรรมทางสังคม “อยู่บ้าน หยุดเชื้อ เพื่อชาติ” เราจะสามารถฝ่าวิกฤตนี้ ไปด้วยกัน
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการรักษาความปลอดภัยและลดอุบัติเหตุช่วงเทศกาลสงกรานต์
วันพุธที่ 12 เมษายน 2560
มาตรการรักษาความปลอดภัยและลดอุบัติเหตุช่วงเทศกาลสงกรานต์
รัฐบาลเตรียมความพร้อมดูแลความปลอดภัยให้แก่ประชาชนในช่วงเทศกาลสงกรานต์ เช่น กล้องวงจรปิด ไฟส่องสว่าง และเจ้าหน้าที่
ต่อจากนี้ไป ขอเชิญรับฟังไทยคู่ฟ้า ครับ
รัฐบาลห่วงใยและพร้อมดูแลรักษาความปลอดภัยให้แก่พี่น้องประชาชน และลดอุบัติเหตุช่วงเทศกาลสงกรานต์ โดยได้กําชับให้หน่วยงานที่เกี่ยวข้องร่วมจัดตั้งศูนย์อํานวยการร่วมอํานวยความสะดวกในการเดินทางและตรวจตราสอดส่องเพื่อป้องกันอันตรายในพื้นที่ต่าง ๆ กวดขันวินัยจราจรของผู้ขับขี่ เช่น เมาไม่ขับ ต้องไม่ขับรถเร็ว ไม่ฝ่าฝืนกฎจราจร รวมทั้งเพิ่มความเข้มงวดในมาตรการดูแลความปลอดภัยเน้นงานด้านการข่าวเฝ้าระวังการก่อวินาศกรรม โดยให้ตรวจสอบความพร้อมของกล้องวงจรปิดและไฟฟ้าส่องสว่างในทุกพื้นที่เสี่ยง พร้อมทั้งเตรียมแผนเผชิญเหตุและสร้างการมีส่วนร่วมของประชาชน ทั้งนี้ รัฐบาลขอความร่วมมือประชาชนในการปฏิบัติตามกฎหมายและมีน้ําใจต่อกัน เพื่อสร้างความสุขและลดความสูญเสียที่อาจเกิดขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ เป็นประธานการประชุมคณะกรรมการ กองทุนหมู่บ้านและชุมชนเมืองแห่งชาติ (กทบ.) ครั้งที่ 4/2559
วันอังคารที่ 8 พฤศจิกายน 2559
รมต.นร. สุวพันธุ์ฯ เป็นประธานการประชุมคณะกรรมการ กองทุนหมู่บ้านและชุมชนเมืองแห่งชาติ (กทบ.) ครั้งที่ 4/2559
ที่ประชุม กทบ. มีมติเห็นชอบลงนามบันทึกความเข้าใจร่วมกับ อย. เพื่อเพิ่มประสิทธิภาพและเพิ่มคุณภาพในการทํางานของกองทุนหมู่บ้านฯ
วันนี้ (3 พฤศจิกายน 2559) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 4/2559 ซึ่งสรุปสาระสําคัญของการประชุม ดังนี้
ที่ประชุมได้พิจารณาและมีมติเห็นชอบอนุมัติจัดตั้งชุมชนกองทุนเมืองใหม่จํานวน 4 กองทุนได้แก่ จังหวัดนนทบุรี 1 กองทุน (ชุมชนปากเกร็ดร่วมใจ) จังหวัดนครปฐม 1 กองทุน (ชุมชนบ้านคลองโยง) และกรุงเทพมหานคร 2 กองทุน (ชุมชมกองขยะหนองแขม - ชุมชนธนวัฒน์) เป็นต้น ซึ่งกองทุนชุมชนดังกล่าวมีคุณสมบัติครบถ้วน โดยจะได้เงินกองทุนละ 1 ล้านบาทในการไปตั้งในชุมชนเมืองใหม่
พร้อมกันนี้ ที่ประชุมได้พิจารณาและอนุมัติในการเพิ่มทุนระยะที่ 3 ที่เรียกว่าเงินล้านที่สองซึ่งได้ให้ความเห็นชอบทั้งสิ้น 1,562 กองทุน
นอกจากนี้ ที่ประชุมได้พิจารณาและมีมติเห็นชอบในเรื่องของแผนฟื้นฟู ซึ่งได้ทํากันมาอย่างต่อเนื่องโดยจะมีกองทุนระดับ A - B - C - D - F ซึ่งเป็นกองทุนระดับเดิมที่เคยมีอยู่และจะต้องมีปรับให้สอดรับกับข้อเท็จจริงในปีปัจจุบัน ในส่วนกองทุนที่ได้ F นั้นคือกองทุนที่มีปัญหาขั้นวิกฤติ อาจจะมีปัญหาในหลายเรื่องด้วยกัน เช่น ไม่มีกรรมการอยู่แล้ว หนี้สูญเยอะ ประมาณ 5,800 กองทุน โดยที่ประชุมมอบหมายให้อนุกรรมการฟื้นฟูเข้าไปกํากับดูแลในรายละเอียดแล้วมารายงานที่ประชุมในคราวต่อไป
ตอนท้ายของการประชุมได้พิจารณาและมีมติเห็นชอบในการไปลงนามบันทึกความเข้าใจในการทํางานร่วมกับองค์กรอื่น ๆ อีก เช่น สํานักงานคณะกรรมการอาหารและยาหรือ (อย.) ซึ่งมีความต้องการเข้ามาเป็นภาคีในเครือข่าย และได้เล็งเห็นประโยชน์ที่จะได้รับเพื่อที่จะให้การทํางานของกองทุนในอนาคตและโครงการของกองทุนต่าง ๆ ซึ่งอาจจะต้องการตรวจสอบมาตรฐานด้านอาหารและยาต่อไปในอนาคต ทั้งนี้การเข้ามาเป็นเครือข่ายจึงเป็นสิ่งที่ดีทั้งในมิติของการเพิ่มประสิทธิภาพและเพิ่มคุณภาพของการทํางานของกองทุน ตลอดจนจะได้เป็นการสร้างการรับรู้และเข้าใจได้อย่างถูกต้องสําหรับการทํางานของกองทุนหมู่บ้านและชุมชนเมืองแห่งชาติต่อไป
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จุรินทร์ รุกถกผู้ประกอบการโรงงานสกัดน้ำมันปาล์ม ระดมกำลังแก้ราคาปาล์ม ทุกมาตรการพร้อมเข้า ครม.อังคารนี้
วันอังคารที่ 27 สิงหาคม 2562
จุรินทร์ รุกถกผู้ประกอบการโรงงานสกัดน้ํามันปาล์ม ระดมกําลังแก้ราคาปาล์ม ทุกมาตรการพร้อมเข้า ครม.อังคารนี้
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี รัฐมนตรีว่าการกระทรวงพาณิชย์  นําคณะ พบปะเกษตรกรชาวสวนปาล์ม และ ผู้ประกอบการโรงงานสกัดปาล์มน้ํามัน ที่โรงงานสกัดน้ํามันปาล์ม บริษัท นิวไบโอดีเซล จํากัด ต.เสวียง อ.ท่าฉาง จ.สุราษฎร์ธานี
โดยรมว. พาณิชย์ และคณะ ได้หารือแลกเปลี่ยนข้อมูลกับผู้ประกอบการปาล์มน้ํามันในเรื่องของปริมาณปาล์มที่ผลิตได้ในประเทศปริมาณการใช้ปาล์มในประเทศ การนําปาล์มไปผลิตพลังงานไฟฟ้า การนําปาล์มไปผลิตเป็นพลังทดแทน และการส่งออก
พร้อมกันนี้ รมว.พาณิชย์ กล่าวย้ําว่าต้องมีมาตรการจัดการขั้นเด็ดขาดกับผู้ลักลอบนําเข้าน้ํามันปาล์มผิดกฎหมายอย่างจริงจังและเด็ดขาดเพราะถือว่าเป็นการทําลายเกษตรกรไทย ทําลายงบประมาณแผ่นดินโดยใช้เวลาหารือเกือบ 2 ชั่วโมง
ภายหลังการหารือ นายจุรินทร์ กล่าวให้สัมภาษณ์กับสื่อมวลชนว่า หลังจากได้พบกับเกษตรกรและผู้ประกอบการโรงสกัดน้ํามัน อ.พุนพิน ก็จะได้นําข้อมูลทั้งหมดเข้าสู่การประชุมครม.วันอังคารนี้ พร้อมกับเสนอนโยบายประกันรายได้ชาวสวนปาล์ม เข้าสู่ที่ประชุมด้วย และเสนอมาตรการควบคู่เพื่อทําให้ราคาปาล์มในประเทศมีราคาสูงขึ้น
ได้แก่ มาตรการ
1. เสนอให้มีการใช้น้ํามัน B10 แบบบังคับ ภายในก่อนสิ้นปี 2562
2. จะดําเนินการในเรื่องการนําน้ํามันปาล์มไปผลิตกระแสไฟฟ้าของการไฟฟ้าฝ่ายผลิต (กฟผ.) ซึ่งปัจจุบันมีจํานวน 1.3 แสนตัน และจํานวนสํารองอีก 1 แสนตัน รวมเป็น 2.3 แสนตัน
3. ดําเนินการให้มีการติดตั้งมิเตอร์เพื่อที่จะตรวจวัดจํานวนสต็อคปาล์มน้ํามันดิบในประเทศแบบเรียลไทม์นาทีต่อนาที เพื่อทราบชัดเจนว่าปริมาณปาล์มในประเทศมีจํานวนเท่าไหร่ จะเป็นประโยชน์ต่อการบริหารจัดการได้อย่างแม่นยําต่อไป
4. เร่งรัดให้มีการส่งออกน้ํามันปาล์มไปยังประเทศอินเดีย จีน โดยภาครัฐจะสนับสนุนให้มีการส่งออกมากที่สุดเท่าที่จะทําได้
"และเรื่องสําคัญที่สุดอีกเรื่องหนึ่งคือการจัดการการลักลอบนําเข้าปาล์มน้ํามันผิดกฎหมาย ต้องมีมาตรการเด็ดขาด เพราะถือเป็นมะเร็งร้ายทําลายชาวสวนปาล์มมานานหลายปี และจะมีการรายงานการจับกุมให้สาธารณะรับทราบเป็นระยะในภายหลัง"
รัฐบาลไทย-ข่าวทำเนียบรัฐบาล-กรมสรรพากรคืนภาษีให้แล้วเกือบ 95% จากบุคคลธรรมดาที่ขอคืน 2.91 ล้านแบบ ช่วยเพิ่มเงินในกระเป๋าให้ประชาชน
วันจันทร์ที่ 18 พฤษภาคม 2563
กรมสรรพากรคืนภาษีให้แล้วเกือบ 95% จากบุคคลธรรมดาที่ขอคืน 2.91 ล้านแบบ ช่วยเพิ่มเงินในกระเป๋าให้ประชาชน
กรมสรรพากรเร่งคืนภาษีบุคคลธรรมดาปีภาษี 2562 ให้กับผู้ที่ขอคืนไปแล้ว 2,741,738 แบบ สูงถึงเกือบร้อยละ 95 จากผู้ที่ขอคืนภาษี 2,909,264 แบบ จํานวนเงินที่คืนให้แล้ว 28,072.52 ล้านบาท
กรมสรรพากรเร่งคืนภาษีบุคคลธรรมดาปีภาษี 2562 ให้กับผู้ที่ขอคืนไปแล้ว 2,741,738 แบบ สูงถึงเกือบร้อยละ 95 จากผู้ที่ขอคืนภาษี 2,909,264 แบบ จํานวนเงินที่คืนให้แล้ว 28,072.52 ล้านบาท โดยผู้ที่ชําระภาษีไว้เกินและได้รับภาษีคืนแล้ว เพราะเป็นผู้ที่ยื่นแบบผ่านทางอินเทอร์เน็ต ยื่นเอกสารประกอบการขอคืนถูกต้อง และผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้กรมสรรพากรได้เร่งดําเนินการพิจารณาและอนุมัติคืนภาษีตามแบบแสดงรายการภาษีเงินได้บุคคลธรรมดา ภ.ง.ด.90 ภ.ง.ด.91 ประจําปีภาษี 2562 ที่ผู้เสียภาษียื่นขอคืนภาษีไปแล้วรวมจํานวน 2,741,738 แบบ จากแบบที่ยื่นขอคืนทั้งหมด 2,909,264 แบบ คิดเป็น ร้อยละ 94.24 เป็นจํานวนเงินภาษีที่คืนให้แล้วรวม 28,072.52 ล้านบาท (ข้อมูล ณ 12 พฤษภาคม 2563) สําหรับผู้ที่ชําระภาษีไว้เกินและได้รับภาษีคืนจากกรมสรรพากรไปแล้ว เนื่องจากเป็นผู้ที่ยื่นแบบแสดงรายการภาษีทางระบบอินเทอร์เน็ต มีการจัดส่งเอกสารประกอบการพิจารณาคืนภาษีถูกต้องครบถ้วน และมีการผูกบัญชีธนาคารที่ขอคืนกับระบบพร้อมเพย์ด้วยเลขประจําตัวประชาชน ทั้งนี้ ผู้เสียภาษีที่ขอคืนภาษีสามารถตรวจสอบ และติดตามสถานะการขอคืนภาษีได้ด้วยตนเองที่ www.rd.go.th ทุกวันตลอด 24 ชั่วโมง”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-กสร. เชิญชวนเสนอชื่อ “สตรีดีเด่น” ประจำปี 2561
วันจันทร์ที่ 1 มกราคม 2561
กสร. เชิญชวนเสนอชื่อ “สตรีดีเด่น” ประจําปี 2561
กรมสวัสดิการและคุ้มครองแรงงาน เชิญชวนเสนอชื่อสตรีทํางานดีเด่น ประจําปี 2561 เพื่อเชิดชูเกียรติคุณและรับโล่รางวัล หมดเขตเสนอชื่อ 31 ม.ค.นี้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.)เปิดเผยว่า กระทรวงแรงงาน โดยกรมสวัสดิการและคุ้มครองแรงงานเชิญชวนร่วมเสนอชื่อสตรีทํางานดีเด่นประจําปี2561 เข้าร่วมคัดเลือกเพื่อรับโล่รางวัล และประกาศเกียรติคุณให้สังคมได้ตระหนักถึงคุณค่าความสําคัญของพลังแรงงานสตรี
เนื่องในวันสตรีสากล ประจําปี 2561โดยแบ่งเป็น 8 ประเภท ได้แก่1.สตรีนักบริหารดีเด่น 2.สตรีผู้ปฏิบัติการดีเด่น3.สตรีเครือข่ายด้านแรงงานดีเด่น4.สตรีผู้ประกอบอาชีพอิสระดีเด่น5.ศิลปินสตรีดีเด่น 6.สื่อมวลชนดีเด่น 7.สตรีองค์กรพัฒนาเอกชนดีเด่น 8.สตรีนักวิชาการด้านแรงงานดีเด่นรวมทั้งสิ้น 29 รางวัล
อธิบดี กสร. กล่าวต่อไปว่าสามารถเสนอชื่อสตรีทํางานดีเด่นได้ตั้งแต่วันที่ 3 – 31 มกราคม 2561 โดยส่งข้อมูลมายังกลุ่มงานแรงงานหญิง เด็ก และเครือข่ายการคุ้มครองแรงงาน กองคุ้มครองแรงงาน ชั้น 10 กรมสวัสดิการและคุ้มครองแรงงาน ถนนมิตรไมตรี เขตดินแดง กรุงเทพฯสอบถามรายละเอียดเพิ่มเติม 02-246-8024 ในวันเวลาราชการ หรือ ดูรายละเอียดและดาวน์โหลดใบสมัครได้ที่www.labour.go.th ตั้งแต่วันที่ 3 มกราคม 61 เป็นต้นไป
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เป็นประธานในการพิจารณาให้ความช่วยเหลือประชาชน  ตาม พ.ร.บ.กองทุนยุติธรรม
วันอังคารที่ 4 ธันวาคม 2561
รองปลัดกระทรวงยุติธรรม เป็นประธานในการพิจารณาให้ความช่วยเหลือประชาชน  ตาม พ.ร.บ.กองทุนยุติธรรม
นายวิทยา สุริยะวงศ์ รองปลัดกระทรวงยุติธรรม หัวหน้ากลุ่มภารกิจด้านพัฒนาพฤตินิสัย เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๔/๒๕๖๑
ในวันอังคารที่ ๔ ธันวาคม ๒๕๖๑ เวลา ๐๙.๓๐ น.
ณ ห้องประชุมสํานักงานกองทุนยุติธรรม อาคารซอฟแวร์ปาร์ค ชั้น ๒๒
ถนนแจ้งวัฒนะ ตําบลคลองเกลือ อําเภอปากเกร็ด จังหวัดนนทบุรี
นายวิทยา สุริยะวงศ์ รองปลัดกระทรวงยุติธรรม หัวหน้ากลุ่มภารกิจด้านพัฒนาพฤตินิสัย
เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด
คณะที่ ๒ ครั้งที่ ๔/๒๕๖๑
เพื่อพิจารณาคําขอรับความช่วยเหลือประจํากรุงเทพมหานคร ประจําเดือนพฤศจิกายน พ.ศ. ๒๕๖๑
ทั้งนี้ มีคําขอรับความช่วยเหลือการขอปล่อยตัวชั่วคราว จํานวน ๕ ราย ๕ เรื่อง
ซึ่งที่ประชุมมีมติเห็นชอบอนุมัติ ๔ ราย
โดยเป็นไปตามหลักเกณฑ์ของพระราชบัญญัติกองทุนยุติธรรม พ.ศ.๒๕๕๘
และระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไข
ในการขอปล่อยชั่วคราวผู้ต้องหาหรือจําเลย พ.ศ.๒๕๕๙
รัฐบาลไทย-ข่าวทำเนียบรัฐบาล-รัฐบาลขอบคุณทุกความเห็นเพื่อปฏิรูปประเทศ แนะนำเสนอวิธีการดีกว่าหลักการ ชี้ 2 ปีกว่านำปัญหาเก่ามาแก้ไข ป้องกันปัญหาใหม่ไม่ให้เกิด วอนศึกษาวาระปฏิรูปให้กระจ่าง พร้อมคิดและลงมือทำเพื่ออนาคต
วันเสาร์ที่ 4 มีนาคม 2560
รัฐบาลขอบคุณทุกความเห็นเพื่อปฏิรูปประเทศ แนะนําเสนอวิธีการดีกว่าหลักการ ชี้ 2 ปีกว่านําปัญหาเก่ามาแก้ไข ป้องกันปัญหาใหม่ไม่ให้เกิด วอนศึกษาวาระปฏิรูปให้กระจ่าง พร้อมคิดและลงมือทําเพื่ออนาคต
รัฐบาลขอบคุณทุกความเห็นเพื่อปฏิรูปประเทศ แนะนําเสนอวิธีการดีกว่าหลักการ ชี้ 2 ปีกว่านําปัญหาเก่ามาแก้ไข ป้องกันปัญหาใหม่ไม่ให้เกิด วอนศึกษาวาระปฏิรูปให้กระจ่าง พร้อมคิดและลงมือทําเพื่ออนาคต
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่นายธีรยุทธ บุญมี และน.พ.ประเวศ วะสี ออกมาแสดงความเห็นเกี่ยวกับผลงานการปฏิรูปของรัฐบาล และ คสช. ว่า รัฐบาลขอบคุณทั้ง 2 ท่านที่หวังดีต่อชาติบ้านเมือง โดยพร้อมรับฟังอย่างเปิดกว้าง เพราะถือเป็นความเห็นของคนไทยคนหนึ่ง
“ท่านนายกฯ ย้ําเสมอว่า ทุกความเห็นมีความสําคัญต่อการปฏิรูป รัฐบาลจึงจัดตั้งกลไกเพื่อรับฟังข้อเสนอต่าง ๆ และพิจารณานําไปบรรจุเป็นแนวทางเพื่อการปฏิรูปที่ครอบคลุมทุกประเด็น อย่างไรก็ตาม ความเห็นที่จะเป็นประโยชน์มากที่สุด คือ การนําเสนอวิธีการหรือรายละเอียดที่จะนําไปสู่การปฏิบัติ ไม่ใช่การนําเสนอเพียงหลักการหรือทฤษฎีที่ไม่ลงลึกถึงปัญหา”
พลโท สรรเสริญ กล่าวต่อว่า รัฐบาลเข้ามาเพื่อแก้ปัญหาวิกฤตของประเทศ และเชื่อว่าทุกคนอยากเห็นบ้านเมืองผ่านพ้นวิกฤตและก้าวไปข้างหน้า แต่การปฏิบัติให้เกิดผลไม่ใช่ของง่าย หรือไม่สามารถเนรมิตให้สําเร็จได้เพียงไม่กี่วัน เพราะหลายปัญหาถูกหมักหมมมานาน ดังนั้น 2 ปีที่ผ่านมาจึงเป็นการนําปัญหาเก่ามาแก้ไข ป้องกันปัญหาใหม่ไม่ให้เกิดขึ้น ควบคู่ไปกับการกําหนดยุทธศาสตร์ชาติในหลายมิติ ทั้งด้านความมั่นคง การสร้างความสามารถในการแข่งขัน การเสริมสร้างศักยภาพคน การลดความเหลื่อมล้ํา การรักษาสิ่งแวดล้อม และการพัฒนาการบริหารจัดการภาครัฐ
“อยากให้พี่น้องประชาชน นักวิชาการ สื่อมวลชน ได้ศึกษาวาระการปฏิรูปประเทศให้กระจ่างว่า มีรายละเอียดอย่างไร มีกิจกรรม ระยะเวลา กฎหมาย และหน่วยงานที่รับผิดชอบอะไรบ้าง หากสิ่งใดที่สามารถดําเนินการได้ รัฐบาลก็จะลงมือทําทันที เช่น การปราบปรามทุจริตคอร์รัปชัน ระบบและโครงสร้างภาษี ที่ดินและการจัดการที่ดิน เป็นต้น ซึ่งแน่นอนว่าผลสําเร็จอาจไม่ได้เกิดขึ้นในวันนี้ แต่จะต้องดําเนินการอย่างต่อเนื่องและจริงจัง จึงจะเห็นผลในวันหน้า
ประเทศไทยสูญเสียโอกาสจากคําพูด แต่ไม่ได้ลงมือทํามามาก เช่นเดียวกับการตําหนิในสิ่งที่ยังไม่เห็นผล เข้าทํานองติเรือทั้งโกลน ติโขนยังไม่ทรงเครื่อง จึงอยากให้ทุกคนหันมาช่วยกันคิดและลงมือทําให้เกิดผลสําเร็จ แม้จะต้องใช้เวลาบ้างแต่ก็จําเป็นต้องทํา”
รัฐบาลไทย-ข่าวทำเนียบรัฐบาล-รอง ปวท. เป็นประธานเปิดงาน สัมมมนาหลักสูตร”นวัตกรรมแปลรูปอาหารและสมุนไพร”
วันอังคารที่ 21 กุมภาพันธ์ 2560
รอง ปวท. เป็นประธานเปิดงาน สัมมมนาหลักสูตร”นวัตกรรมแปลรูปอาหารและสมุนไพร”
รอง ปวท. เป็นประธานเปิดงาน สัมมมนาหลักสูตร”นวัตกรรมแปลรูปอาหารและสมุนไพร”
เมื่อวันที่ 15 กุมภาพันธ์ 2560 / เวลา 09.00 น. นายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยีเป็นประธานเปิดงานสัมมนา “นวัตกรรมการแปรรูปอาหารและสมุนไพร ด้วยเครื่องพ่นฝอย เครื่องอบระเหยและเครื่องสะกัดสาร ณ ศูนย์การเรียนรู้เทคโนโลยีการอบแห้งแบบพ่นฝอย รังสิต ปทุมธานี
รองปลัดกระทรวงวิทยาศาสตร์และเทคโนโลยีได้กล่าวเปิดการสัมมนาว่ารัฐบาลได้ตั้งเป้าหมายอุตสาหกรรมการแปรรูปอาหารและอุตสาหกรรมท่องเที่ยวเชิงสุขภาพเป็น 2 ใน 10 อุตสาหกรรมเป้าหมาย โดยผู้ประกอบการจะต้องเน้นเรื่องของการใช้นวัตกรรมในการพัฒนาและผลิตสินค้าเพื่อเพิ่มมูลค่า เพื่อประเทศไทยจะได้ก้าวพ้นจากกับดักรายได้ปานกลาง ศูนย์เรียนรู้เทคโนโลยีการอบแห้งแบบพ่นฝอย บริษัท ยูโร เบสท์ เทคโนโลยี จํากัด ภายใต้สมาคมเครื่องจักรกลไทย ซึ่งเป็นผู้ผลิตเครื่องจักรสําหรับสะกัดอาหาร ยา สมุนไพร แล เคมีภัณฑ์ ภายใต้การสนับสนุนของกรมส่งเสริมอุตสาหกรรม ให้เป็นสถานประกอบการเครือข่าย ได้จัดสัมมนาเชิงวิชาการหัวข้อเรื่อง“นวัตกรรมการแปรรูปอาหารและสมุนไพร ด้วยเครื่อง Hi-speed Extractor , Hi-Nutrition Evaporator และ Hi-Yield Spray Dryer”
เครื่องอบทําผงแห้งอเนกประสงค์ Spray Dryer เป็นเครื่องที่ถูกผลิตมาเพื่อใช้สําหรับแปรรูปวัตถุดิบที่มีลักษณะเป็นของเหลวให้เป็นผงแห้ง โดยการฉีดฝอยของเหลวให้กระจายเป็นละอองฝอยในถังอบลมร้อน เมื่อละอองฝอยได้รับความร้อนก็จะระเหยกลายเป็นผงแห้ง ใช้ในการผลิต อาหาร ยา เคมีภัณฑ์ และอื่นๆ เช่น นมผง ,มะนาวผง ,ขิงผง ,แป้งผง ,อาหารเสริม ,สมุนไพรและบริษัทยังได้รับรางวัล Best of the best technology award 2007 อีกด้วย
สนใจเข้าฝึกอบรมการแปรรูปผงแห้งโดยไม่เสียค่าใช้จ่าย สามารถติดตามหรือสอบถามรายละเอียดได้ที่โทรศัพท์ 02-5742275 , 081-8072275 , 081-8818495 www.eurobesttechnology.co.th อีเมล์ euro_best@hotmail.com
ข่าวและภาพโดย :  นายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 – 3732 โทรสาร 02 333 3834
E-Mail :pr@most.go.th Facebook : sciencethailad